KOMMISSIONENS FORORDNING (EF) Nr. 793/97 af 30. april 1997 om særforanstaltninger, der fraviger forordning (EØF) nr. 3665/87 og (EØF) nr. 3719/88 i oksekødssektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 2222/96 (2), særlig artikel 13, stk. 12, og

ud fra følgende betragtninger:

Ved Rådets forordning (EØF) nr. 565/80 (3), ændret ved forordning (EØF) nr. 2026/83 (4), er der fastsat almindelige bestemmelser for forudbetaling af eksportrestitutioner for landbrugsprodukter;

ved Kommissionens forordning (EØF) nr. 3665/87 (5), senest ændret ved forordning (EF) nr. 495/97 (6), er der fastsat fælles gennemførelsesbestemmelser for ordningen med eksportrestitutioner for landbrugsprodukter;

ved Kommissionens forordning (EØF) nr. 3719/88 (7), senest ændret ved forordning (EF) nr. 2350/96 (8), er der fastsat fælles gennemførelsesbestemmelser for ordningen med import- og eksportlicenser samt forudfastsættelsesattester for landbrugsprodukter;

ved Kommissionens forordning (EF) nr. 1445/95 (9), senest ændret ved forordning (EF) nr. 266/97 (10), er der fastsat gennemførelsesbestemmelser for ordningen med import- og eksportlicenser for oksekød;

efter at der er konstateret et tilfælde af bovin spongiform encephalopati i Nederlandene, har myndighederne i en række tredjelande truffet veterinærforanstaltninger over for udførslen af nederlandsk oksekød, som har skadet eksportørernes økonomiske interesser alvorligt; denne situation har i væsentlig grad berørt mulighederne for udførsel på de betingelser, der er fastsat i forordning (EØF) nr. 565/80, (EØF) nr. 3665/87 og (EØF) nr. 3719/88;

det er derfor nødvendigt, at disse skadevirkninger begrænses ved, at der vedtages særforanstaltninger, og at nogle af de frister, der er fastsat i bestemmelserne om restitutioner, forlænges, så der herved etableres en ordning for de eksportforretninger, der på grund af de nævnte forhold ikke har kunnet afsluttes;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

1. Bestemmelserne i denne forordning anvendes for de produkter, der er nævnt i artikel 1, stk. 1, i forordning (EØF) nr. 805/68, og for de i Nederlandene gennemførte eksportforretninger.

2. Bestemmelserne anvendes kun, hvis eksportøren over for myndighederne godtgør, at han ikke har kunnet gennemføre eksportforretningerne på grund af veterinærforanstaltninger, der er truffet af myndighederne i bestemmelsestredjelandet.

Artikel 2

På anmodning af indehaveren annulleres de eksportlicenser, der er udstedt i henhold til forordning (EF) nr. 1445/95, og som endnu var gyldige den 24. marts 1997, og sikkerheden frigives.

Artikel 3

Artikel 20, stk. 3, litra a), den nedsættelse på 20 %, der er nævnt i artikel 20, stk. 3, litra b), andet led, og de forhøjelser på 15 og 20 %, der er nævnt i henholdsvis artikel 23, stk. 1, og artikel 33, stk. 1, andet afsnit i forordning (EØF) nr. 3665/87, anvendes ikke for udførsler, som er gennemført under anvendelse af licenser, der er ansøgt om senest den 24. marts 1997, hvis toldformaliteterne ved overgang til fri omsætning i tredjelandet afsluttes efter nævnte dato.

Artikel 4

1. På anmodning af den erhvervsdrivende gælder følgende for produkter, for hvilke:

- toldformaliteterne ved udførsel blev afsluttet senest den 1. april 1997, og som er overgået til fri omsætning i Nederlandene som følge af veterinærforanstaltninger, som et tredjeland har truffet: den erhvervsdrivende tilbagebetaler den restitution, der eventuelt er udbetalt forud, og de forskellige sikkerheder i forbindelse med disse transaktioner frigives

- toldformaliteterne ved udførsel blev afsluttet, eller som blev undergivet en af de ordninger, der er nævnt i artikel 4 og 5 i forordning (EØF) nr. 565/80, senest den 1. april 1997: den frist på 60 dage, der er omhandlet i artikel 30, stk. 1, litra b), i forordning (EØF) nr. 3719/88, i artikel 4, stk. 1, og artikel 32, stk. 1, i forordning (EØF) nr. 3665/87, forlænges til 150 dage.

2. De produkter, for hvilke toldformaliteterne ved udførsel blev afsluttet senest den 1. april 1997, kan, inden de når deres endelige destination, på ny føres ind på Fællesskabets toldområde, og de kan anbringes under en suspenderende ordning i frizone eller på frilager i en periode på 120 dage, uden at dette anfægter restitutionsbetalingen.

Artikel 5

Nederlandene giver hver torsdag meddelelse om de mængder produkter, der i den foregående uge blev omfattet af foranstaltningerne i artikel 2 og artikel 4, stk. 1, første led, og der oplyses om datoen for licensernes udstedelse, den berørte kategori og bestemmelseslandet på licensen.

Artikel 6

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. april 1997.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 296 af 21. 11. 1996, s. 50.

(3) EFT nr. L 62 af 7. 3. 1980, s. 5.

(4) EFT nr. L 199 af 22. 7. 1983, s. 12.

(5) EFT nr. L 351 af 14. 12. 1987, s. 1.

(6) EFT nr. L 77 af 19. 3. 1997, s. 12.

(7) EFT nr. L 331 af 2. 12. 1988, s. 1.

(8) EFT nr. L 320 af 11. 12. 1996, s. 4.

(9) EFT nr. L 143 af 27. 6. 1995, s. 35.

(10) EFT nr. L 45 af 15. 2. 1997, s. 1.